प्रभात तारा बाल्मिकी आश्रम में होगा पार्किंग
टेस्ट: 16 से 20 मार्च तक भारत आैर आस्ट्रेलिया का मैच जेएससीए में
स्पोर्ट्सरिपोर्टर | रांची
16से 20 मार्च तक खेले जाने वाले भारत आैर आस्ट्रेलिया के बीच तीसरे टेस्ट मैच की तैयारी झारखंड स्टेट क्रिकेट एसोसिएशन (जेएससीए) में जोर-शोर से चल रही है। सोमवार को जेएससीए प्रशासन ने मैच देखने के लिए पार्किंग कहां-कहां की जाएगी इस पर जानकारी दी। क्रिकेटप्रेमी प्रभात तारा मैदान, नार्थ गेट के सामने और वाल्मिकी आश्रम में पार्किंग करेंगे। इन तीनों पार्किंग में ही सभी तरह की गाड़ियों की पार्किंग की जाएगी। स्कूली कॉलेजों की बसों की भी पार्किंग स्टेडियम के सबसे नजदीक प्रभात तारा स्कूल कैंपस में की जाएगी। साउथ गेट से सुबह पांच बजे से सात बजे तक वेंडर्स प्रवेश कर सकेंगे। वहीं शाम में पांच बजे से 7.30 बजे तक बाहर निकलने दिया जाएगा। वीआइपी को नार्थ गेट से प्रवेश करना है।
hin_Deva awa_Deva bho_Deva hin_Deva